बांदा। अनाथ हो गए भाई-बहन ‘छत’ के लिए परेशान घूम रहे हैं। उनकी पैरोकारी में पड़ोसी भी पसीना बहा रहे हैं। मामला हरदौली स्थित कांशीराम कालोनी का है। यहां कक्ष संख्या 28/442 प्रभा देवी को आवंटित हुआ था। वह अपने दो बच्चों के साथ रह रही थी। पति का पहले ही निधन हो चुका था। बीते 6 सितंबर को कालोनी में ही प्रभा की हत्या कर दी गई। अब उसके दो बच्चे सुरेंद्र (12 वर्ष) और अनीता (14 वर्ष) अनाथ हैं। कालोनी में रह रहे हैं। आसपास के लोग उनकी परवरिश कर रहे हैं।